Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 LU BI MU LU BI MU LU BI MU 
 LA BI MU LA BI MU |TA×HI| |GA₂×AN| |U.KA| NA MU 
 GEŠTIN A MU |TA×HI| KU₇ KU₇ MU KA |TA×HI| |GA₂×AN| NA MU 
 IGI ZA IGI DUH RU NA BI MA HI DU |SAL.KU| KI |NINDA₂×NE| MU 
 KA ZA KA DI DI BI MA HI KA |TA×HI| |GA₂×AN| NA MU 
 |KA×NUN| ZA NE SU UB BI MA HI DU |SAL.KU| KI |NINDA₂×NE| MU 
 |SAL.KU| MU ŠE ZA BI BI IN HI KA |TA×HI| |GA₂×AN| NA MU 
 |ŠIM×GAR| ZA GU₂ ME ZE₂ BI IN HI DU |SAL.KU| KI |NINDA₂×NE| MU 
 E₂ A LA LA ZU...KA |TA×HI| |GA₂×AN| NA MU 
 |SAL.KU| MU LA LA ZU...KI |NINDA₂×NE| MU 
 E₂ ZU E₂ |GI.NA.AB.U.GUD|...AK KA...
 ZA E TUR LUGAL LA <unk>...MU 
 MU KALAM@g TI LI NA MU KALAM@g TI LI NA NA |NINDA₂×NE| |NE.RU| MA TAR NE EN 
 ŠEŠ |URU×UD| BAR RA MU KALAM@g TI LI NAM NA |NINDA₂×NE| |NE.RU| MA TAR NE EN 
 LU₂ PAP RA ŠU NU MU NI IN KA GA NA |NINDA₂×NE| |NE.RU| MA TAR NE EN 
 LU₂ PAP RA SAG <unk>...NA |NINDA₂×NE| |NE.RU| MA TAR NE EN 
 TUG₂ |NINDA₂×NE| NE SAL LA MA IL₂ LA A MU 
 KI IG GA |NINDA₂×NE| MU MU LU...
...NA |NINDA₂×NE| |NE.RU| MA...ŠEŠ I NE...
 ŠEŠ MU NA |NINDA₂×NE| |NE.RU| MA DUN₃ MU RA AN MAR MAR ŠEŠ I NE ŠA₆ ŠA₆ MU 
 ŠU ZI DA ZU SAL LA GA₂ NE IM MAR 
 KAB BU ZU SAG MU UŠ IM IGI RI 
 KA ZU KA GA₂ UM ME TE 
 ŠU UM DU UM MU KA ZA |IGI.DIB| BA E NI KU 
 ZA E |HI×AŠ₂| TA NA |NINDA₂×NE| |NE.RU| MA TAR NE EN 
 |HI×AŠ₂| RA |A.AN| MU SAL E NE |HI×BAD| ŠEŠ I NE ŠA₆ ŠA₆ MU 
 |U.GUD| IL₂ RU MU |U.GUD| IL₂ RU MU HI LI ZU ZE₂ BA |A.AN| 
 GIŠ SAR GIŠ MA@g A |U.GUD| IL₂ RU MU HI LI ZU ZE₂ BA |A.AN| 
 GIŠ SAR GIŠ MES A GURUN IL₂ LA MU HI LI ZU ZE₂ BA |A.AN| 
 DUN₃ MU ZI |ZU.AB| NI₂ TE NA MU HI LI ZU ZE₂ BA |A.AN| 
 LU₂@s KU₃ GA MU LU₂@s KU₃ GA MU HI LI ZU ZE₂ BA |A.AN| 
 LU₂@s GIŠ NU₁₁ GAL MUŠ₃@g ZA KUR KEŠ₂ HI LI ZU ZE₂ BA |A.AN| 
 BAL BAL E AN MUŠ₃ |HI×BAD|

Provide the transliteration.

<SURFACE>
lu-bi-ŋu₁₀ lu-bi-ŋu₁₀ lu-bi-ŋu₁₀
la-bi-ŋu₁₀ la-bi-ŋu₁₀ lal₃ ama ugu-na-ŋu₁₀
ŋeštin duru₅-ŋu₁₀ lal₃ ku₇-ku₇-ŋu₁₀ ka lal₃ ama-na-ŋu₁₀
igi-za igi du₈-ru-na-bi ma-dug₃ ŋen nin₉ ki aŋ₂-ŋu₁₀
ka-za gu₃ di-di-bi ma-dug₃ ka lal₃ ama-na-ŋu₁₀
nundum-za ne su-ub-bi ma-dug₃ ŋen nin₉ ki aŋ₂-ŋu₁₀
nin₉-ŋu₁₀ še-za kaš-bi in-dug₃ ka lal₃ ama-na-ŋu₁₀
bappir-za gu₂-me-ze₂-bi in-dug₃ ŋen nin₉ ki aŋ₂-ŋu₁₀
e₂-a la-la-zu...ka lal₃ ama-na-ŋu₁₀
nin₉-ŋu₁₀ la-la-zu...ki aŋ₂-ŋu₁₀
e₂-zu {e₂}šutum...ak ka...
za-e dumu lugal-la <unk>...ŋu₁₀
mu-un-til₃-le-na mu-un-til₃-le-na na-aŋ₂-erim₂ ma-kud-de₃-en
šeš uru₂ bar-ra mu-un-til₃-le-nam na-aŋ₂-erim₂ ma-kud-de₃-en
lu₂-kur₂-ra šu nu-mu-ni-in-dug₄-ga na-aŋ₂-erim₂ ma-kud-de₃-en
lu₂-kur₂-ra saŋ <unk>...na-aŋ₂-erim₂ ma-kud-de₃-en
{tug₂}aŋ₂-lam₂ sal-la ma-il₂-la-a-ŋu₁₀
ki-ig-ga aŋ₂-ŋu₁₀ mu-lu...
...na-aŋ₂-erim₂-ma...šeš i-bi₂...
šeš-ŋu₁₀ na-aŋ₂-erim₂-ma du₅-mu-ra-an-mar-mar šeš i-bi₂ sag₉-sag₉-ŋu₁₀
šu zid-da-zu gal₄-la-ŋa₂ de₃-em-mar
gab₂-bu-zu saŋ-ŋu₁₀-uš im-ši-ri
ka-zu ka-ŋa₂ um-me-te
šu-um-du-um-ŋu₁₀ ka-za u₃-ba-e-ni-dab₅
za-e ur₅-ta na-aŋ₂-erim₂ ma-kud-de₃-en
ur₅-ra-am₃ mu munus-e-ne-kam šeš i-bi₂ sag₉-sag₉-ŋu₁₀
ul gur₃-ru-ŋu₁₀ ul gur₃-ru-ŋu₁₀ hi-li-zu ze₂-ba-am₃
{ŋiš}kiri₆ {ŋiš}hašhur-a ul gur₃-ru-ŋu₁₀ hi-li-zu ze₂-ba-am₃
{ŋiš}kiri₆ {ŋiš}meš₃-a gurun il₂-la-ŋu₁₀ hi-li-zu ze₂-ba-am₃
du₅-mu-zid-abzu ni₂-te-na-ŋu₁₀ hi-li-zu ze₂-ba-am₃
dim₃ kug-ga-ŋu₁₀ dim₃ kug-ga-ŋu₁₀ hi-li-zu ze₂-ba-am₃
dim₃ ŋiš-nu₁₁-gal suh za-gin₃ keše₂ hi-li-zu ze₂-ba-am₃
bal-bal-e {d}inana-kam